આમ તો અરવલ્લી ગિરીમાળાઓના વિસ્તારના હમીરગઢ, વીરાવાડા, જગતપુર (રામટેકરી) ગોપાલક, હુંજ, રાયાકંપા, પુનાસણ, બોખર, જવાનગઢ પંથકમાં પાણી અને શિકારની શોધમાં અવારનવાર દીપડો આવી ચડતો હોય છે અને કેટલીય વખત ઘેટાં, બકરાં અને કુતરા, રોઝ જેવા પ્રાણીઓના મારણ કરી ચુક્યો છે, અગાઉ વન વિભાગ દ્વારા પાંજરા મુકવા છતાંય દીપડો આજદિન સુધી પાંજરે પુરાયો નથી અને ગીરીમાળાઓ દીપડાઓનું નિવાસસ્થાન આવેલું હોવાથી એની આસપાસ આવેલા ખેતરના સિમાડાઓમાં દીપડાની નિયમિત અવરજવર હોય છે, જેના કારણે રાત્રીના સમયે પશુપાલકોને ઉજાગરા પણ થતાં હોય છે.